Carl 16. Gustaf
Store norske leksikon,Historie,Norsk og nordisk historie,Sveriges historie,Sveriges kongehus
Carl 16. Gustaf er Sveriges konge og hertug av Jämtland. Han er eneste sønn av arveprins Gustav Adolf (1906–1947) og prinsesse Sibylla av Sachsen-Coburg-Gotha (1908–1972).
Carl Gustaf ble kronprins i 1950 ved oldefaren kong Gustav 5.s død, og konge 15. september 1973 etter sin farfar Gustav 6. Adolf. Etter en grunnlovsendring i 1975 ble kongens makt vesentlig beskåret, og hans oppgaver er siden nesten utelukkende av representativ karakter.19. juni 1976 ble Carl Gustaf gift med tyskfødte Silvia Renate Sommerlath (født 23. desember 1943). Paret har barna kronprinsesse Victoria, født 14. juli 1977; prins Carl Philip, født 13. mai 1979 og prinsesse Madeleine, født 10. juni 1982. Les mer i Store norske leksikon Sveriges historie Statsoverhoder i Sverige Slekten Bernadotte Det svenske kongehuset Eksterne lenker Kungahuset.se: H. M. Konungen